rlitschk/wikidir huggingface dataset:
Die chinesischi Kulturrevoluzioon (chin. 無產階級文化大革命 / 无产阶级文化大革命, wúchǎnjiējí wénhuà dàgémìng „Groossi Proletarischi Kulturrevoluzioon“, oder churz 文革 wéngé) isch e politischi Kampanie zwüsche 1966 und 1976 gsi, wo vom Mao Zedong usglööst worde isch. Zerst häi groossi Däil vo dr Bevölkerig d Kulturrevoluzioon as e Beweegig begrüesst, wo Missständ im Staat und in dr Gsellschaft wurd abschaffe. Dr Mao het aber, nid wie s Politiker wie dr Liu Shaoqi hätte welle, uf d Ernöijerig innerhalb vo dr Kommunistische Partei China (KPCh) gsetzt, sondern het e Massebeweegig in Gang brocht, wo die alti KPCh zerstöört het. Die mäiste vo de alte Kader häi iiri Böste verloore. Nume 28 Brozänt vo de Mitgliider vom Politbüro und 34 Brozänt vo de Mitgliider vom ZK häi bis Ändi 1966 in iirer Posizioon chönne bliibe und 29 Brozänt vo de Browinzsekretäär. D Kulturrevoluzioon het us ere Räije vo Massekampanie bestande, wo sich abglööst und zum Däil widersproche häi. Ursprünglig hätt d Kulturrevoluzioon nume e halbs Joor sötte goo, denn isch si 10 Joor lang immer verlengeret worde, bis dr Mao gstorbe isch. Am Aafang het dr Mao no groossi Däil vo dr Bevölkerig für d Kulturrevoluzioon chönne begäistere, in de letschte Joor si us de Massebeweegige
Dr Zhou Enlai, au Tschu En Lai oder Chou En-Lai (chin. 周恩來 / 周恩来, Zhōu Ēnlái, W.-G. Chou Ên-lai; * 5. Merz 1898 z Huai’an, Browinz Jiangsu; † 8. Januar 1976 z Peking) isch e wichdige Füerer vo dr Kommunistische Bardei vo China (KPCh) gsi und dr Brömieeminister vo dr Volksrepublik China vo 1949 bis zu sim Dood. Er isch e populäre Politiker gsi und het sini Ämter au wäärend em Groosse Sprung noch vorne und dr Kulturrevoluzioon bhalte. Wo die ume gsi isch, het er mit de Vier Modärnisierige brobiert, d Schääde, wo d Kulturrevoluzioon aagrichdet het, z repariere. Er isch e loijale Mitarbäiter vom Mao Zedong gsi und het innerhalb vo de revoluzionäre Beweegige und au us dr Sicht vo sine politische Gegner as dr intellektuell füerendi Chopf vo dr KPCh gulte. Zhou Enlai, Ausgewählte Schriften. Band I. Verlag für fremdsprachige Literatur, Beijing 1981. Tschou En-lai, Reden und Schriften 1949–1976. Verlag Rote Fahne, Köln 1976 ISBN 3-8106-0024-5. Percy Jucheng Fang, Lucy Guinong J. Fang: Zhou Enlai − ein Porträt. Verlag für fremdsprachige Literatur, Beijing 1990. 345 S. ISBN 7-119-00815-3 (us em Änglische übersetzt vo dr Ruth F. Weiß). Thomas Weyrauch: Chinas unbeachtete Republik. 100 Jahre im Schatten der
Dr Grooss Sprung noch vorne (chin. 大躍進 / 大跃进, dà yuè jìn) isch dr Naame für e Kampanie in dr Volksrepublik China gsi, wo vo 1958 bis 1961 gange isch. Si het us meerere äinzelne Iniziative bestande und s Ziil isch gsi, ass si dr zwäit Fümfjooresblaan (1958–1962) wurd ersetze und überdräffe. Mit dere Kampanie het mä welle die drei groosse Underschiid zwüsche Land und Stadt, Chopf und Hand, und Industrii und Landwirtschaft usgliiche, dr Ruggstand zu de westlige Industriiländer ufhoole und d Übergangsperiode zum Kommunismus dütlig verchürze. D Kampanie vom Groosse Sprung het noch em erste Fümfjooresblaan vo 1953 bis 1957 aagfange, hät vo 1958 bis 1963 sölle goo. 1961, wo s klaar gsi isch, ass si gschiiteret isch, het mä sä abbroche. Dr „Grooss Sprung noch vorne“ het noch em Ändi vo dr Hundert-Blueme-Beweegig aagfange und isch in e Zit gfalle, wo die politische Spannige zwüsche China und dr Sowjetunion gwaggse si. Er isch die wääsentligi Ursach für die schweeri Hungersnot gsi, wo vo 1959 bis 1961 z China gherrscht het. Es het in dene Joor zwar au schweeri Überschwemmige und Dürre gee, dr entschäidendi Grund für d Hungersnot isch aber e wirtschaftligs Feelmanidschment gsi. Wäge dr Zwangskollektivierig
De Schwizerischi Nazionalpark (rätoromanisch Parc Naziunal Svizzer, italienisch Parco Nazionale Svizzero, franzöösisch Parc National Suisse) isch es Naturschutzgebiet im Kanton Graubünde, ganz im Oste vo de Schwiz. Er isch am 1. Augste 1914 mit Hilf vo der Pro Natura (dozmol under em Name Schwiizerische Bund für Naturschutz) als erschte Nazionalpark vo de Alpe gründet worde. Er wird vonere öffentlich-rächtliche Stiftig mit Sitz z Bärn gfüert und isch sit 1979 es UNESCO-Biosfärereservat. De Nazionalpark hät e Flächi vo 170,3 km² und isch dodemit s gröschti Naturschutzpiet vo de Schwiz. Er ligt uf em Gebiet vo de Engadiner Gmainde Zernez, S-chanf, Val Müstair und Scuol. De högsti Gipfel isch im Norde de Piz Pisoc 3'174 m ü. M. und im Süde de Piz Quattervals (3'165 m), de tüüfsti Punkt isch im undere Tail vom Tal, wo uf S-charl hindere füert, uf knapp 1'400 m.3'174 m ü. M. S Houptgebiet vom Nazionalpark ligt a dr Landesgränze zu Itaalie, uf beide Siite vom Fluss Spöl, im Norde vom Livignosee. Bi S-chanf ghört s Trupchun-Taal zum Park, bi Zernez au d Tääler Tantermozza, Cluozza, Chaschabella und Nüglia. Dr Nordteil vom Park ligt im Gmeindgebiet vo Scuol und umfasst die linke Siite vom S-charl-Taal. En chliine,
Dr Deng Xiaoping (chin. 鄧小平 / 邓小平, Dèng Xiǎopíng, W.-G. Teng Hsiao-p’ing; ; * 22. August 1904 z Xiexing; † 19. Februar 1997 z Peking) isch e chinesische Politiker gsi. Vo 1979 bis 1997 het er d Volksrepublik China faktisch aagfüert. Er het in Frankriich studiert und in der Sowjetunion und isch dört Mitgliid vo dr Kommunistische Bardei worde. Noch em chinesische Bürgerchrieg isch er in dr Bardei rasch ufgstiige und isch äine vo de wichdigste Understützer vom Mao Zedong worde. Er het dr Mao bim Groosse Sprung noch vorne understützt, isch denn aber noo di noo e määrtorientierte Pragmatiker worde. Näben em Slogan Äi Land, zwäi Süsteem für d Löösig vom Komflikt um Hongkong und Taiwan zäigt si berüemts Zitat, Es spiilt käi Rolle, öb d Chatze schwarz oder wiss isch; solang si Müüs fangt, isch si scho e gueti Chatz, dä Pragmatismus und au wie s dr Deng fertigbrocht het, komplexi Zämmehäng uf en äifachi Daarstellig zruggzfüere. Dr Mao het dr Deng zur Stroof zwäimol degradiert (1968 und 1976), aber noch em Dood vom Mao isch s im Deng glunge, d Füerig vo dr Kommunistische Bardei vo China (KPCh) z übernee. Er het d Volksrepublik China faktisch vo
Xi Jinping (chinesisch 习近平 oder 習近平 Xí Jìnpíng, IPA: [ɕǐ d̥ʑ̥înpʰǐŋ]; * 15. Juni 1953 z Fuping, Shaanxi, Volksrepublik China) isch e Politiker in dr Volksrepublik China. Er isch dr Generalsekretäär vo dr Kommunistische Bardei vo China und dr Vorsitzendi vo dr Zentrale Milidäärkommission. Sit em Merz 2013 isch er dr chinesisch Staatsbresidänt. Am 14. Novämber 2012 isch dr Xi Jinping uf em 18. Bardeidaag in s Zentralkommitee vo dr Kommunistische Bardei vo China gweelt worde, am 15. Novämber zum Generalsekretäär. D Waale 2012 häi die fümfti Füerigsgenerazioon vo dr Volksrepublik China an d Macht brocht. In dr Politikwüsseschaft wird er vilmol as drzitig „überraagend Füerer“ (Paramount Leader) vom Land aagluegt. Zum innerste Zirkel vo dr Füerig vom Land ghööre usser iim no die säggs andere Mitgliider vom Ständige Usschuss vom Politbüro vo dr Kommunistische Bardei vo China. De Xi het d Reformbolitik vo siine Vorgänger wie em Hu Jintao zu grosse Täil zrugggddrääit und verfolgt e stercheri „patriotischi“ Ideologisierig. Siini Innen- und Ussebolitik isch aggressiiv; er überwacht d Iiwooner vom äigete Land, goot repressiiv gääge Minderhäite wie d Uigure voor, het d Autonomii vo Hongkong uusgheeblet, droot Taiwan, wott s ganz Südchinesisch Meer für China haa und brobiert überall
D Liselotte Pulver (* 11. Okdobr 1929 z Bern) ischt a Schweizer Schauschbiilere. D Liselotte Pulver (dr Vornama wuud au oft bloß mit dr Kurzform Lilo bezeichnet) kommt am 11. Okdobr 1929 en dr schweizerischa Hauptstadt Bern uff d Welt. Deet bsuecht-se ab 1945 d Handlsschuel, wo-se drei Jôhr schbätr mit-em Diplom abschliaßt. Em Ôschluss schafft-se ab 1948 a Weile als Moddl. Dô drnôch lôôt-se sich am Konservadorium vo ihrer Hoimetstandt zor Schauschbiilere ausbilda. S erschde Engagement kriagt-se am Berner Stadttheater ond hendrher am Schauschbiilhaus Zirich. Em deitscha Schbrôchroom erlernt-se a ibrregionala Bekanntheit durch ihr Roll als Vreneli en de Vrfilmonga vo de Roman Uli der Knecht ond Uli der Pächter vom Schweizer Schriftsteller Jeremias Gotthelf. Noh greeßre Erfolg vorbuacht-se schliaßlich mit de deitsche Produkziona Ich denke oft an Piroschka, Die Zürcher Verlobung ond Das Wirtshaus im Spessart. 1960 schbiilt se an dr Seit vom Gustav Gründgens em Helmut-Käutner-Film Das Glas Wasser. En de 1950er ond -60er-Jôhr zehlt-se zo de beliabdeschde Darstellerinna vom deitschschbrôchiga Kino. Intrnazional bekannt wuud d Lilo Pulver durch da amerikanischa Film Eins, zwei drei, wo kurz vôr-em Mauerbau z Berlin schbiilt ond vom Regisseur Billy Wilder em Jôhr 1961 – zom Doil an de Originalschauplätz –
Es Boot isch e Wasserfaarzüüg, wo noch em archimedische Brinzip uf em Wasser schwümmt. As Underseeboot schwümmts im Wasser in ere Diefi, wo vo dr Bsatzig festgläit wird. Boot si im Allgemäine chliiner as Schiff. Z Dütschland sin si noch Gsetz weniger as as elf Meter lang. Im Underschiid zum ene Flooss het e Boot e Rumpf (Hoolkörper) oder meereri Rümpf. Dä Rumpf cha us Holz, Staal, Kunststoff, GFK oder sogar Beton gmacht si, oder us ere Kombinazion vo dene Material. Mä cha d Boot iidäile je nochdäm wie si baut si: Holzboot Schluuchboot wie si aadriibe wärde: Motorboot Paddelboot, Ruederboot Sägelboot für was si brucht wärde: Fischerboot Huusboot Rettigsboot Sportboot Rennboot Sumpfboot Amfibiefaarzüüg) was für hüdrodynamischi Äigeschafte si häi: Gläiter Halbgläiter Verdränger) oder wievil Rümpf si häi: äi Rumpf = Monohull zwäi Rümpf = Katamaran drei Rümpf = Trimaran. Commons: Boote – Sammlig vo Multimediadateie Prüßmann, Heinz; Rabe, Dieter: Seehandelsrecht. Viertes Buch des Handelsgesetzbuches mit Nebenvorschriften und Internationalen Übereinkommen. C. H. Beck, Münche 1983.
i7i11i13i15i15i15i18 De Bahnhof Wettige isch de Bahnhof vo de Schwiizer Gmeind Wettige und isch im Johr 1876 eröffnet worde. Sit de Renovation und em Umbau vo 2013 isch er rollstuhlgängig. D Schwiizer Nordoschtbahn het im 1847i zwüsche Züri und Bade di erschti Iisebahnlinie vo de Schwiiz eröffnet. S Trassee isch damals aber an Wettige vorbi gführt worde, au um de doppelt Übergang über d Limmet z vermiide. D Linieführig isch dann geänderet worde. D Iisebahnbrugg zwüsche Noiehof und Wettige isch im 1875 bauet worde, die zwüsche Bade und Wettige im 1877 und im 1876 het me de Bahnhof Wettige iigweiht, wo in de Nöchi vom Chloschter Wettige ligt, relativ wir ewäg vom Dorf. E grösseri Bedütig het de Bahnhof übercho, wo im 1877 d Schwiizer Nationalbahn (SNB) d Iisebahnstrecke Winterthur–Wettige und Zofige–Wettige eröffnet het und d Schwiizer Nordoschtbahn d Strecki vo Bade uf Bülach. Scho vo 1907 bis 1909 het's im Wettiger Bahnhof en Oberleitig geh, wil uf Aaregig vo de Maschinefabrik Oerlike zwüsche Wettige und Seebach e Versuechsstrecki für elektrischi Lokis betribe worde-n-isch. Im Johr 1912 isch de Bahnhof erwitered worde und im 1919 d Gleisalag. Di endgültig Elekrtifiziirig isch erscht im 1942 bauet worde und en witere Umbau
E Schiff isch e grosses Wasserfaarzüüg, wo noch em archimedische Prinzip schwümmt. Es underschaäidet sich vom Floss, wil s en äigene Aadriib het, und vom Boot in erster Linie wäge sinere Gröössi. Schiff wärde in Wärfte baut. Wenn dr Rumpf fertig isch, loot me s Schiff bim Stapellauf i s Wasser, und denn tuet me s taufe und erst nochär wird s fertig usgrüschdet. Der erchste Reis vom ene Schiff seit me «Jumpferefaart». Zum es Schiff repariere, chunnt s mäischtens in e Drochedock oder e Schwümmdock. Schiff sin s wichdigschte Transportmiddel für Massegüeter. Stückguet wird hützudags vor allem in Kontainer uf Containerschiff transportiert. Die grööschte Schiff sin d Ööltanker, wo mee as 560'000 tdw (Tons Deadweight) oder öbbe 100'000 BRT (Bruttoregisterdonne) chönne ha. Sit spöötischtens de 1960er Joore stoot d Passaschierschifffaart mee und mee im ene Konkurränzkampf mit em Flugverkeer. Si wird wäge däm us eme räine Transbortmiddel imer mee zum ene vilsytige Verkeersmiddel, bsunders im Berych Erlääbnisräise und Chrüzfaarte. Im Betriib het es Schiff als Kennzeiche en Fahne ufghänkt. Schiff, wo über s Meer faare, wärde au as Seeschiff bezäichnet, die andere, wo nume uf de Flüss und de Seeü faare, häisse Binneschiff. Mit de spezielle Määss wird e
E Festblatte (änglisch hard disk drive = HDD) oder Hard Disk (abkürzt HD) isch e magnetischs Spiichermedium in dr Kompiutertechnik, wo Daate uf dr Oberflechi vo rotierende Schiibe im Innere vom ene Ghüüs gschriibe wärde. Drbii wird die hertmagnetischi Beschichdig vo dr Oberflechi vo dr Blatte magnetisiert. Dur d Remanänz wird eso d Informazioon gspiicheret. Bim Ablääse vo dr Informazioon liist dr Lääschopf d Magnetisierig vo dr Blattenoberflechi. Im Geegesatz zu Spiichermedie wie Magnetband oder Lochsträife, wo sequenziell adressierbar si, zelle Festblatte zu de diräktadressierbare Spiichermedie (engl. direct access storage devices, DASD), wil mä s Medium nid linear muess ablääse, bis mä zun ere bestimmte Spiicherstell cha choo. Nöierdings git s Flaschspiicher mit vergliichbare Spiicherkapazidääte, sogenannt Solid-State-Drives (SSDs) und Hübridspiicher (Kombinazioon us SSD und Festblatte), wo über die gliiche Schnittstelle (SATA usw.) kommuniziere und vilmol au as „Festblatte“ bezäichnet wärden. Dr Briis vo de SSD isch aber aktuell immer no dütlig hööcher as dä vo de HDDs. D Bezäichnig „Festblatte“ chunnt drvoo, ass d Magnetblatte im Geegesatz zur „Wäggselblatte“ fest mit em Laufwärk beziehigswiis mit em Kompiuter verbunde isch. Si entspricht dr änglische Bezäichnig „Hard Disk“ und bestoot im Geeagesatz zu flexible (ängl. floppy) Schiibe in Diskette us eme starre
E Brozässer isch e Maschine oder en elektronischi Schaltig, wo vo andere Maschine oder elektronische Schaltige Befääl überchunnt und noch deene Befääl e Brozäss oder Algorithmus usfüert. Das het mäistens mit dr Verarbäitig vo Daate z due. Kompiuter si um Brozässer ume ufbaut, wo die zentrale Rächenäinhäite si, und Befääl wo in dr Software kodiert si, usfüere. Am witiste verbräitet si Brozässer as Mikrocontroller in iibettete Süsteem (Wöschmachine, Ticketautomate, DVD-Spiiler usw.). Früener isch dr Begriff „Brozässer“ für e Halbläiter-Tschip, e Baudäil im ene Ghüüs us Blastik mit vergoldete Metallbäinli, wo in e Sockel gsteckt wärde, brucht worde und au für e Logik-Äihäit, wo Date verarbeit. Hützudags het s in vile Brozässer-Tschips meereri sogenannti Brozässerkärn, wo jede vo dene Kärn e Logik-Äihäit daarstellt, wo (witgehend) äigeständig isch. Dr Begriff Brozässer wird hüte im Allgemäine für e Baudäil brucht, wemm mä d Logik-Äihäit, wo d Date verarbeitet, mäint, reedet mä mäistens vom ene Brozässerkärn. D Hauptbestanddäil vom ene Brozässer(kärn) si d Rächenäinhait (bsundrigs die arithmetisch-logischi Äinhäit, ängl. ALU) und s Stüürwärk (inkl. Adresswärk). Es het din mäistens meereri Register und e Spiichermanidscher (ängl. Memory Management Unit, MMU), wo dr Arbetsspiicher verwaltet. Zu de zentrale Ufgoobe vom Brozässer ghööre d Usfüerig vom Maschinebrogramm:
E Saundbrozässer (SPU, änglisch Sound Processing Unit) isch e Brozässer, wo uf d Verarbäitig und d Erzüügig vo Doon spezialisiert isch. In dr Gschicht vo de Häimkompiuter spiile Saundcharte e Rolle, wie öbbe bim Commodore C64 und bim Amiga; en Usnaam isch s Nintendo 64 gsi, wo käi äigene Saundbrozässer ghaa het und alles, was mit em Doon z due ghaa het, mit em Hauptbrozässer berächnet het, was sich nit sälte an dr Doonkwalideet vo mängge Spiil gräächt het. Mit dr Entwigglig vom Personal Computer (PCs) häi Saundcharte mee und mee die Ufgoobe übernoo. Hüte si d Saundcharte in modärne Kompiuter vilmol e feste Bestanddäil vo dr Hauptplatine.
De Prof. Dr. David Zvi Farbstein, jiddisch דוד פֿאַרבשטיין (* 12. August 1868 z Warschau, Russisches Riich; † 18. April 1953 z Wiedike, Züri) isch en bedütende jüdisch-schwiizerische Politiker, Staatsmaa und mehrfache Millionär ksi. De Farbstein, wo ursprünglich us em russische Kongrässpole cho isch, isch ab 1922 s zweite jüdische Mitglied vom Schwiizer Nationalrat ksi, bis er 1938 us Protäst gäge d Behandlig vo flüchtende Jude a de Schwiizer Gränze zruckträte isch. Ab de 1880er-Johr isch er en Understützer vom politische Zionismus ksi und hät zu de Vertroute vom Theodor Herzl khört, hät in finanziell gförderet und für en de ersti Zionistekongräss z Basel organisiert. 1897 isch er Mitgliid vo de Sozialdemokratische Partei vo de Schwiiz worde, isch vo 1922 bis 1938 d füehrendi Persönlichkeit vo de Partei ksi und hät vo 1952 bis zu sim Tod de parteiliche Generalsekretär ksi. Vo 1902 bis 1926 isch er für d SP Zürcher Kantonsrat, vo 1922 bis 1938 Nationalrat und vo 1904 bis Zürcher Stadtrat ksi. Im Zweite Wältchrieg, wo er teilwiis probiert hät, dütschi Jude vor em Holocaust z rette, und d Nazis kritisiert hät, hät er sich i de spote 1940er-Johr vo de sozalistische Idee abgwändet und mit em Beginn
Der Artikel beschrypt alti und grossi Böim i de Schwiiz. Der grösste bekannte Kirschbaum der Schweiz Artikel uf schweizerbauer.ch vom 13. Februar 2013 Der dickste Stamm im Land Artikel uf tagblatt.ch vom 25. Oktober 2012 1500-jähriger Baum-Methusalem (Site cha nüme abgrüeft wärde; Suche im Webarchiv)[1] [2] Vorlage:Toter Link/www.news.ch Artikel uf news.ch vom 19. September 2007 Michael Brunner, Baumriesen der Schweiz ISBN 978-3-85932-629-3 Le plus gros arbre vaudois ausculté Artikel uf 24heures.ch vom 2. März 2012 Wer ist die Grösste im ganzen Land? Artikel uf waldwissen.net vom 11. April 2005
D Lende vo Lenn isch en alti Summerlende (Tilia platyphyllos), wo am Ortsiigang vo Lenn stoht. Si ligt, sit de Fusionierig vo Linn mit de Gmeinde Gallecherch, Under- und Oberbözberg, uf em Gmeindsbann vo Bözbrg im Kanton Aargau in de Schwiz. S Alter vom Baum isch nöd klar. Nach ere Legende isch er im 1668 vom letzschte überläbende Lenner uf em Grab vo de Iiwohner vom Dorf pflanzt worde, wo an de Pescht gschtorbe si. Aber de Baum het e Stammumfang vo 11 Meter, isch also vermuetlich dütlich älter. Mit dem Stammumfang isch d Lenner Lende de mächtigscht Baum im Aargou, und er het e Höchi vo öppe 25 Meter. D Lende vo Lenn isch i de dritte und vierte Folg vo de föifte Staffle en Schauplatz vom Schwizer Krimi «Der Bestatter». För de Film hät me äxtra s Gitter ewäg gno, eso dass de Totegräber Luc Conrad (gspillt vom Mike Müller) i di hohli Lende ine goh chan. Viktor Wohler: Mathematisches zur Linner Linde. In: Mitteilungen der aargauischen Naturforschenden Gesellschaft. 22 (1945), S. 202–214 (online). Kurt Derungs: Baumzauber. Die 22 Kultbäume der Schweiz. Amalia. 2008. 192 Site. ISBN 978-3-905581-27-0. Conrad Amber: Baumwelten. Kosmos, Stuttgart 2015, ISBN 978-3-440-14594-4, S. 192.
Dr Theodor Herzl (* 2. Mai 1860 z Pest; † 3. Juli 1904 z Edlach, Gmäind Reichenau an der Rax, Niiderööstriich) isch en ööstriichisch-ungarische Schriftsteller vo jüdischer Häärkumft gsi, e Publizist und Schurnalist und dr Begründer vom modärne politische Zionismus. Er gältet doorum as dr wichdigsti Vordänker und as en aktive Wäägberäiter vom ene modärne Juudestaat, wo spööter in dr Form vom modärne Staat Israel Realidäät worde isch. 1896 het er s Buech Der Judenstaat veröffentligt, won er under em Iidruck vo dr Dreyfus-Affäre gschriibe het. Im Herzl si ungarische Naame isch Herzl Tivadar gsi, sini hebräische Vornääme Binyamin Ze'ev. Er het vili vo sine Brief mit Benjamin underschriibe, mänggisch het er nume Herzl oder Theodor Herzl brucht. Am Aafang si im Herzl sine Ideä nit nume vo orthodoxe Juude abgleent worde, wo für sä dr Zionismus im Widerspruch zu de messianische Verhäissige im Juudedum gstande isch, sondern au vo de mäiste assimilierte Juude in Westöiropa. Dr äinzig, wo dr Herzl zu sällere Zit ooni Vorbehalt understützt het, isch dr Max Nordau (1849–1923) gsi. Dr Theodor Herzl het mit em Oskar Marmorek und em Max Nordau dr erst Zionistisch Wältkongräss (29. bis 31. August 1897) in Basel organsisiert und isch
Nussbaume isch en Ortsteil vo de politische Gmäind Obersiggetal. De Ortsteil hät zirka 500 Iwohner. S Wappe vom Ort zeigt en Ast vomene Nussbaum. E Persönlichkeit vom Ort isch di Geistlichi Liliane Juchli. S Zentrum vo Nussbaume D Ordesschwöster Liliane Juchli (* 1933) Bilanz der ständigen Wohnbevölkerung nach Bezirken und Gemeinden uf bfs.admin.ch (Bundesamt för Statistik)
D Tang-Dünastii (chin. 唐朝, táng cháo) isch e chinesischi Kaiserdünastii gsi, wo vo 618 bis 907 an dr Macht gsi isch. Si isch noch dr Sui-Dünastii choo. Noch iire isch d Zit vo de fümf Dünastie aabroche. D Tang-Dünastii isch vom Wu Zetian sinere Zhou-Dünastii (chin. 武周, Wǔ Zhōu, 690–705) underbroche worde. D Zit vo de Tang-Kaiser gältet in dr historische Forschig as e Höhepunkt in dr chinesische Gschicht. D Dünastii isch vom chinesische General Li Yuan gründet worde, wo 617 Chang'an erooberet het. Er het as Kaiser Gaozu ghäisse het 626 zugunste vo sim Soon Li Shimin müesse abdanke. D het dr Naame Taizong aagnoo und 626/30 d Osttürke besigt, und d Tang häi iiri Macht dr Siidestrooss nooch afo erwitere. Viili Fremdi si denn ins Land choo und häi d Stadtkultur afo brääge. Dr Kalif Uthman het e Gsandschaft gschiggt und 643 Byzanz en anderi. Chang’an (hüte Xi’an, öbbe 1 Million Iiwooner) isch d Hauptstadt vo China worde. D Verwaltig under de Tang het bestande us dr Kaiserlige Kanzlei (門下省 ménxià shěng): Si het dr Kaiser bi Audiänze und Zeremonie understützt, und und Bricht und Memorande für en gsammlet. s Kaiserlige Sekretariat (chin. 中書省, zhōngshū shěng): Es het
Nussbaume isch de Name vo mehrere Ortschafte i de Schwiz: Nussbaumen AG, de gröschti Ortstail vo de Gmäind Obersiggetal im Kanton Aargau Nussbaumen TG, es Dorf i de Gmaind Hüttwile, Kanton Thurgau Nussbaumen ZH, es Dorf i de Gmaind Bülach, Kanton Züri en Wailer i de Ortschaft Sulz AG vo de Gmäind Laufenburg AG, Kanton Aargau e Weiler i dr Gmeind Wünnewil-Flamatt, Kanton Friburg
De Chriesibaum vo Mehli isch de gröschti bekannti Chriesibaum in de Schwiiz. Er stoht z Mehli im Kanton Aargau und isch im Bsitz von ere Buurefamilie. Usegfunde het me den Rekord durch en Wettbewerb vo de Zitschrift Schweizer Bauer, wo im Februar 2013 stattgfunde het. De Stamm vom Baum het en Umfang vo 4,13 Meter gha und isch noch rächt guet zwäg. S einzige, wo uf s höchi Alter vom Baum duet hiwiise, sind zwei Dolde, vo dene eine vom Lothar am 26. Dezember 1999 abgrisse worde-n-isch. Der grösste bekannte Kirschbaum der Schweiz Artikel uf schweizerbauer.ch vom 13. Februar 2013
Dr Octavio Paz Lozano (* 31. Merz 1914 z Mixcoac, hite Mexiko-Stadt; † 20. April 1998 z Mexiko-Stadt) isch e mexikanische Schriftsteller un Diplomat gsii. Är het anne 1990 dr Nobelbryys fir Literatur iberchuu. Dr Paz isch uf d Wält chuu as Suhn vum Octavio Paz Solórzano un dr Josefina Lozano. Sy Vater isch en active Unterstitzer vu dr Revolution gege s Reschiim vum Porfirio Díaz gsii. Dr Octavio Paz isch im Dorf Mixcoac ufgwachse, wu hite zue Mexiko-Stadt ghert. Dr Paz het Jura un Philosophy studiert, zerscht z Mexiko, speter as Guggenheim-Stipendiat z San Francisco un z New York. Anne 1937 het er s Studium abbroche un het e Sekundarschuel fir indianischi Arbaiter- un Buurechinder uf dr mexikanische Halbinsle Yucatán grindet. Anne 1945 isch dr Paz in dr diplomatisch Dienscht vu Mexiko yydrätte. Bis 1962 het er z Frankrych gschafft, unter anderem zämme mit em Pablo Neruda. In däre Zyt isch dr Essay El laberinto de la soledad (dt. Das Labyrinth der Einsamkeit) entstande, ne Erforschig vu dr mexikanischen un latynamerikanische Identitet. E surrealistische Yyfluss uf sy Wärch het sich gee dur d Zämmenarbet mit em André Breton un em Benjamin Péret. Im Spanische Burgerchrieg het d Paz kämpft